הוצאתם כבר את המטרייה מהארון? החל מהלילה צפויה לפקוד אותנו מערכת חורפית סוערת, לאחר שכבר התרגלנו לימי השמש החמימים.
היום בתוכנית "שש עם עודד בן עמי" נציג תמונות מזג אוויר שצילמו הגולשים במהלך היום. שלחו את התמונות באזורכם לדף חדשות 2 בפייסבוק, למספר הסלולר 2222 או למייל mail@2news.co.il.
למרות שבמהלך היום יהיה חם והורגשה עלייה קלה בטמפרטורות, הלילה נתחיל להרגיש את החורף במלוא עוצמתו. בשעות הערב צפוי גשם קל בדרום הארץ שיתפשט בהמשך גם למרכז ולצפון. קיימת סכנה מפני שיטפונות והצפות בנחלים ובמקומות הנמוכים בעיקר בנחלי הנגב, הערבה ואילת.
מזג האוויר הסגרירי יילווה אותנו במהלך השבוע הקרוב. מחר הטמפרטורות יצנחו במידה ניכרת ויהיה גשום וסוער. בימים שלישי ורביעי יירד גשם מדי פעם והטמפרטורות ירדו ירידה נוספת. רק ביום חמישי תהיה התחממות קלה, אך גשמים מקומיים ימשיכו לרדת.